text: Politiker melder afbud til valgarrangementer på grund af dødsfald
  19 november 2017 kl. 11.32
  SFs Marianne Thomsen deltager ikke i de sidste valgarrangementer på grund af dødsfald i nærmeste familie. Hun er fortsat kandidat til byrådet i Fredericia.
  Marianne Thomsen, der er spidskandidat for SF til kommunevalget i Fredericia, oplyser på kommunens hjemmeside, at hun ikke deltager i flere valgdebatter, da hendes mand døde i fredags, hvor han sov ind omgivet af den nærmeste familie.
  Marianne Thomsen oplyser via Fredericia Kommunes hjemmeside, at hun gerne vil fortsætte i byrådet, hvis valget på tirsdag gør det muligt, men lige nu har hun fokus på sine børn og familien.
  
  